b'\n_START_ARTICLE_\nAnton Dolinar (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nPo gimnaziji v \xc5\xa0entvidu nad Ljubljano in bogoslovju v Ljubljani (posve\xc4\x8den 1917), se je posvetil \xc5\xa1tudiju glasbene vede na Dunaju, kjer je 1923 diplomiral na konservatoriju in 1927 doktoriral iz muzikologije na FF. Slu\xc5\xbeboval je po raznih farah na Kranjskem, pred zadnjo vojno pa je vodil glasbeni program radijske postaje v Ljubljani. Objavil je ve\xc4\x8d zborovskih oz. cerkvenih skladb in glasbenih \xc4\x8dlankov, v katerih je prou\xc4\x8deval glasbeno estetiko, v revijah Pevec (tudi urednik), Zbori in Cerkveni glasbenik. Do konca 2. svetovne vojne je bil urednik Radia Ljubljana in dirigent Glasbenega dru\xc5\xa1tva Ljubljana, 1945 pa je od\xc5\xa1el v tujino in umrl v ZDA v Yates Centre v dr\xc5\xbeavi Kansas.'